AFTALE I FORM AF BREVVEKSLING

mellem Det Europæiske Fællesskab og Turkmenistan om ændring af aftalen mellem Det Europæiske Økonomiske Fællesskab og Turkmenistan om handel med tekstilvarer, paraferet den 18. oktober 1993, senest ændret ved aftalen i form af brevveksling, paraferet den 25. januar 1996

A. Brev fra Rådet for Den Europæiske Union

Hr. ...

1. Jeg har den ære at henvise til aftalen mellem Det Europæiske Økonomiske Fællesskab og Turkmenistan om handel med tekstilvarer, paraferet den 18. oktober 1993, senest ændret ved aftalen i form af brevveksling, paraferet den 25. januar 1996 (i det følgende benævnt "aftalen").

2. Da aftalen udløber den 31. december 1999, foreslår Kommissionen i overensstemmelse med aftalens artikel 20, stk. 4, at forlænge aftalens varighed med en yderligere periode på mindst tre år på følgende vilkår og betingelser:

2.1. Bilag I, hvori angives de i aftalens artikel 1 omhandlede produkter, erstattes med tillæg 1 til dette brev.

2.2. Artikel 20, stk. 1, andet og tredje punktum, i aftalen affattes således: "Den anvendes indtil den 31. december 2002. Derefter forlænges anvendelsen af alle bestemmelserne i denne aftale automatisk for en periode på endnu et år indtil den 31. december 2003, medmindre en af parterne mindst seks måneder før den 31. december 2002 meddeler den anden part, at den ikke ønsker nogen forlængelse."

2.3. Tekstilkategori 2, 3, 4, 5, 6, 7 og 8 er undtaget fra ordningen med dobbeltkontrol, der er omhandlet i aftalens artikel 2, stk. 3, og nærmere specificeret i protokol A. Hvis importen af varer i disse tekstilkategorier i et givet år overstiger de satser, der er angivet i aftalens artikel 5, stk. 2, genindføres ordningen med dobbeltkontrol automatisk for disse kategorier.

3. Skulle Turkmenistan blive medlem af Verdenshandelsorganisationen inden datoen for aftalens udløb, anvendes bestemmelserne i artikel 2, stk. 2-6, artikel 3, 6, 7, 8, 9 og 11-19, protokol A, B og C, godkendt protokollat 1, 2, 3 og 4 fortsat som et administrativt arrangement, jf. artikel 2, stk. 17, i WTO-aftalen om tekstilvarer og beklædningsgenstande.

4. Jeg ville være Dem taknemmelig, såfremt De vil bekræfte, at ovenstående kan accepteres af Deres regering. Er dette tilfældet, udgør dette brev og tillægget hertil og Deres brev om accept en aftale i form af brevveksling, som træder i kraft på den første dag i måneden efter den dag, på hvilken parterne har meddelt hinanden, at de nødvendige retlige procedurer i så henseende er afsluttet. I mellemtiden anvendes den midlertidigt fra den 1. januar 2000 på betingelse af gensidighed.

Modtag, hr. ..., forsikringen om min mest udmærkede højagtelse.

For Rådet for Den Europæiske Union

Tillæg 1

Bilag I til aftalen mellem Det Europæiske Økonomiske Fællesskab og Turkmenistan om handel med tekstilvarer, paraferet den 18. oktober 1993, som indeholder tekstilvarekategorierne og varebeskrivelsen, erstattes med bilag I til forordning (EØF) nr. 3030/93(1). Det vedtages, at varebeskrivelsen, uden at dette berører tariferingsbestemmelserne i den kombinerede nomenklatur, betragtes som værende alene af vejledende karakter, eftersom varerne i hver kategori bestemmes i dette bilag af KN-koder. Er der anført "ex" foran KN-koden, bestemmes varerne i hver kategori af KN-koden og den tilsvarende varebeskrivelse.

(1) I 1999 blev dette bilag ændret ved Kommissionens forordning (EF) nr. 1072/1999 (EFT L 134 af 28.5.1999, s. 1).

Tillæg 2

Noteveksling

Europa-Kommissionens Generaldirektorat for Handel har den ære over for Turkmenistans mission ved Den Europæiske Union at henvise til aftalen mellem Det Europæiske Økonomiske Fællesskab og Turkmenistan om handel med tekstilvarer, paraferet den 18. oktober 1993, senest ændret ved aftalen i form af brevveksling, paraferet den ... 1999.

Generaldirektoratet for Handel kan meddele Turkmenistans mission, at Det Europæiske Fællesskab, indtil de nødvendige procedurer for indgåelse af aftalen i form af brevveksling er afsluttet og denne er trådt i kraft, er rede til at anvende bestemmelserne i aftalen de facto fra den 1. januar 2000. Dette er dog under forudsætning af, at begge parter til enhver tid med fire måneders varsel kan bringe denne de facto-anvendelse af aftalen i form af brevveksling til ophør.

Generaldirektoratet for Handel vil gerne bede Turkmenistans mission om at bekræfte, at den er indforstået med ovenstående.

Europa-Kommissionens Generaldirektorat for Handel ønsker at benytte denne lejlighed til på ny at forsikre Turkmenistans mission om sin mest udmærkede højagtelse.

B. Brev fra regeringen for Turkmenistan

Hr. ...

Jeg har den ære hermed at anerkende modtagelsen af Deres brev af dags dato med følgende ordlyd: "Hr. ...

1. Jeg har den ære at henvise til aftalen mellem Det Europæiske Økonomiske Fællesskab og Turkmenistan om handel med tekstilvarer, paraferet den 18. oktober 1993, senest ændret ved aftalen i form af brevveksling, paraferet den 25. januar 1996 (i det følgende benævnt 'aftalen').

2. Da aftalen udløber den 31. december 1999, foreslår Kommissionen i overensstemmelse med aftalens artikel 20, stk. 4, at forlænge aftalens varighed med en yderligere periode på mindst tre år på følgende vilkår og betingelser:

2.1. Bilag I, hvori angives de i aftalens artikel 1 omhandlede produkter, erstattes med tillæg 1 til dette brev.

2.2. Artikel 20, stk. 1, andet og tredje punktum, i aftalen affattes således: 'Den anvendes indtil den 31. december 2002. Derefter forlænges anvendelsen af alle bestemmelserne i denne aftale automatisk for en periode på endnu et år indtil den 31. december 2003, medmindre en af parterne mindst seks måneder før den 31. december 2002 meddeler den anden part, at den ikke ønsker nogen forlængelse.'

2.3. Tekstilkategori 2, 3, 4, 5, 6, 7 og 8 er undtaget fra ordningen med dobbeltkontrol, der er omhandlet i aftalens artikel 2, stk. 3, og nærmere specificeret i protokol A. Hvis importen af varer i disse tekstilkategorier i et givet år overstiger de satser, der er angivet i aftalens artikel 5, stk. 2, genindføres ordningen med dobbeltkontrol automatisk for disse kategorier.

3. Skulle Turkmenistan blive medlem af Verdenshandelsorganisationen inden datoen for aftalens udløb, anvendes bestemmelserne i artikel 2, stk. 2-6, artikel 3, 6, 7, 8, 9 og 11-19, protokol A, B og C, godkendt protokollat 1, 2, 3 og 4 fortsat som et administrativt arrangement, jf. artikel 2, stk. 17, i WTO-aftalen om tekstilvarer og beklædningsgenstande.

4. Jeg ville være Dem taknemmelig, såfremt De vil bekræfte, at ovenstående kan accepteres af Deres regering. Er dette tilfældet, udgør dette brev og tillægget hertil og Deres brev om accept en aftale i form af brevveksling, som træder i kraft på den første dag i måneden efter den dag, på hvilken parterne har meddelt hinanden, at de nødvendige retlige procedurer i så henseende er afsluttet. I mellemtiden anvendes den midlertidigt fra den 1. januar 2000 på betingelse af gensidighed.

Modtag, hr. ..., forsikringen om min mest udmærkede højagtelse."

Jeg har den ære hermed at bekræfte, at min regering er indforstået med indholdet af den pågældende skrivelse.

Modtag, hr. ..., forsikringen om min mest udmærkede højagtelse.

For regeringen for Turkmenistan

Tillæg 1

Bilag I til aftalen mellem Det Europæiske Økonomiske Fællesskab og Turkmenistan om handel med tekstilvarer, paraferet den 18. oktober 1993, som indeholder tekstilvarekategorierne og varebeskrivelsen, erstattes med bilag I til forordning (EØF) nr. 3030/93(1). Det vedtages, at varebeskrivelsen, uden at dette berører tariferingsbestemmelserne i den kombinerede nomenklatur, betragtes som værende alene af vejledende karakter, eftersom varerne i hver kategori bestemmes i dette bilag af KN-koder. Er der anført "ex" foran KN-koden, bestemmes varerne i hver kategori af KN-koden og den tilsvarende varebeskrivelse.

(1) I 1999 blev dette bilag ændret ved Kommissionens forordning (EF) nr. 1072/1999 (EFT L 134 af 28.5.1999, s. 1).

Tillæg 2

Noteveksling

Turkmenistans mission ved Den Europæiske Union har den ære over for Europa-Kommissionens Generaldirektorat for Handel at henvise til Generaldirektoratets note (dato for verbalnoten) om aftalen om handel med tekstilvarer, paraferet den 18. oktober 1993, senest ændret ved aftalen i form af brevveksling, paraferet den ... 1999.

Turkmenistans mission kan meddele Generaldirektoratet for Handel, at Turkmenistans regering, indtil de nødvendige procedurer for indgåelse af aftalen i form af brevveksling er afsluttet og denne er trådt i kraft, er rede til at anvende bestemmelserne i aftalen de facto fra den 1. januar 2000. Dette er dog under forudsætning af, at begge parter til enhver tid med fire måneders varsel kan bringe denne de facto-anvendelse af aftalen i form af brevveksling til ophør.

Turkmenistans mission ved Den Europæiske Union ønsker at benytte denne lejlighed til på ny at forsikre Europa-Kommissionens Generaldirektorat for Handel om sin mest udmærkede højagtelse.